[{"text_idx": "#000002", "text": "\u201eTa\u0308napa\u0308eval on tegemist meeskondliku juhtimisega ning tippjuhi mo\u0303iste on ta\u0308nu sellele va\u0308ga lai,\u201d selgitab Eela Velstro\u0308m, \u201eselle ma\u0308a\u0308ratluse alla vo\u0303iksid ka\u0308ia ko\u0303ik ettevo\u0303tte vo\u0303tmeisikud ja tippspetsialistid.\u201d"}, {"text_idx": "#000003", "text": "Tippjuhid leitakse ettevo\u0303tetele reeglina sihtotsinguga. Sihtotsing on juhi vo\u0303i spetsialisti aktiivne ja po\u0303hjalik personaliotsingu protsess, mille tulemusel leitakse valdkonna parimad tegijad, kelle oskused ja kogemused vastavad ametikoha no\u0303udmistele. \u201eSihtotsing on kandidaatide valiku tekitamine,\u201d ta\u0308psustab Terje Pa\u0308llo, \u201esa ei kutsu neid otse to\u0308o\u0308le, vaid kutsud kandideerima.\u201d"}, {"text_idx": "#000004", "text": "Eela Velstro\u0308m ra\u0308a\u0308gib, et esimene viga juhtide ja spetsialistide otsinguil ongi see, et ei tekitata piisavat valikut, vaid sageli tehakse otsepakkumine ainult u\u0308hele inimesele."}, {"text_idx": "#000005", "text": "\u201eSiit tuleb va\u0308lja ka see, et enamasti ko\u0303netatakse ta\u0308na to\u0308o\u0308l olevaid inimesi ehk mitte to\u0308o\u0308turul aktiivselt to\u0308o\u0308d otsijaid,\u201d ta\u0308iendab Pa\u0308llo. \u201eSee mo\u0303jutab kohe kogu suhtlust ja kogu seda valikut \u2013 isegi kui kandidaadile vo\u0303ib to\u0308o\u0308 sobida, siis me ei tea, kas ta tuleb eelmisest kohast a\u0308ra, mis talle seal o\u0308eldakse \u2013 selle to\u0303ttu on oluline valik, kandidaatide valiku tekitamine.\u201d"}, {"text_idx": "#000006", "text": "Kui panna ko\u0303ik kaardid u\u0308hele kandidaadile, siis puudub valik. \u201eTeiseks \u2013 kui ha\u0308sti sa seda kandidaati tunned? Vo\u0303ib-olla sulle tundub, et ta sobib, aga kui tekib mingi vo\u0303rdlusvo\u0303imalus, siis ehk enam ei tundugi.\u201d"}, {"text_idx": "#000007", "text": "\u201eSuure vastutusega ja olulised ametikohad vo\u0303i positsioonid organisatsioonides isikustatakse sageli u\u0308le mingisuguse kas minevikuvaate vo\u0303i kogemuse pinnalt,\u201d ra\u0308a\u0308gib Velstro\u0308m. \u201eArvatakse, et ainult teatud tu\u0308u\u0308pi vo\u0303i siis isegi, et ainult teatud kindlad inimesed saavad sellega hakkama.\u201d Nii tehaksegi viga, et valitakse u\u0308ks kandidaat ning ja\u0308a\u0308dakse tema juurde kinni."}, {"text_idx": "#000008", "text": "\u201eIga vakantsi tekkides ettevo\u0303ttes vo\u0303i organisatsioonis tuleks u\u0308le vaadata ka kaasuvad ametikohad vo\u0303i need, kellega ametikoht teeb koosto\u0308o\u0308d. Ehk mingis mo\u0303ttes kirjeldatakse uuesti vo\u0303imalikud funktsioonid ja to\u0308o\u0308u\u0308lesanded lahti, midagi jaotatakse olemasolevate ametikohtade vahel a\u0308ra ja nii edasi, ametikoht saab va\u0308rske kirjelduse,\u201d selgitab Velstro\u0308m."}, {"text_idx": "#000009", "text": "VVT Interim personalijuht Eela Velstro\u0308m"}, {"text_idx": "#000013", "text": "\u201eMida ko\u0303rgem positsioon, seda rohkem peab olema va\u0308lja toodud isikuomadusi \u2013 missugust tu\u0308u\u0308pi inimest tiimi vaja on, mida ta kaasa toob \u2013 kas ta peab olema aktiivne mu\u0308u\u0308giinimene, va\u0308ljapoole suunatud ekstravert vo\u0303i peaks see olema inimene, kes la\u0308heb va\u0308ga po\u0303hjalikult detailidesse ja on vo\u0303ib-olla tiimis tasakaalustaja vo\u0303i konflikti lahendaja, suure probleemi lahendaja...,\u201d ra\u0308a\u0308gib Pa\u0308llo. Ta toob na\u0308iteks, et kui mingil po\u0303hjusel on tarvis ettevo\u0303ttes palju to\u0308o\u0308tajaid lahti lasta ja uusi vo\u0303tta, on vajalik hoopis teist tu\u0308u\u0308pi juhti kui see, kes olemasolevat rahulikult edasi arendab, administreerib ja hoiab."}, {"text_idx": "#000015", "text": "\u201eU\u0308ldiste so\u0303nastatud kriteeriumite ja\u0308rgi parim kandidaat ei ole sobivaim kandidaat,\u201d u\u0308tleb Eela Velstro\u0308m. \u201eEi peagi otsima ilmtingimata ko\u0303ige paremat, vaid eelko\u0303ige ko\u0303ige sobivamat kandidaati,\u201d ta\u0308iendab Pa\u0308llo. \u201eSee, et tal on ko\u0303ige ko\u0303rgemad kraadid ja ko\u0303ige uhkem to\u0308o\u0308kogemus, ei olegi vo\u0303ib-olla just sellele positsioonile vajalik \u2013 ta peab meile ko\u0303ige sobivam olema.\u201d"}, {"text_idx": "#000016", "text": "\u201eViga on ka see, kui arvatakse, et otsingufirma valib va\u0308lja parima kandidaadi,\u201d ra\u0308a\u0308gib Velstro\u0308m. \u201eOtsingufirma toob va\u0308lja listi parimatest, aga enda jaoks sobivaima inimese peab va\u0308lja valima ikkagi klient ise.\u201d"}, {"text_idx": "#000019", "text": "Pa\u0308llo so\u0303nul on va\u0308ga oluline profiili juures vastutuse, ootuste ja tasu kokkusobimine. Sageli on no\u0303uded va\u0308ga suured, kuid tasu eriti maksta ei taheta. \u201eSiis on otsingus juba ka\u0308a\u0308rid sees.\u201d"}, {"text_idx": "#000020", "text": "U\u0308ks amet \u2013 na\u0308iteks turundusjuht \u2013 vo\u0303ib u\u0308hes ettevo\u0303ttes ta\u0308hedada uute asjade u\u0308lesehitamist, teises aga u\u0308sna korduvate reakampaaniate tegemist. \u201eMe ku\u0308sime otsingute ettevalmistusel na\u0308iteks, et mis sa tahad, et otsitav spetsialist 12 kuu jooksul a\u0308ra teeb.\u201d\nVelstro\u0308m lisab, et sageli ei saa juht selget so\u0303numit, mis on tema saja pa\u0308eva eesma\u0308rk. \u201eIgal juhtimispositsioonil on esimese saja pa\u0308eva esimesed kolm u\u0308lesannet. Seda vo\u0303iks kandidaadile va\u0308ga selgelt ja ausalt selgitada.\u201d"}, {"text_idx": "#000021", "text": "Tippjuhi ja -spetsialisti sihtotsingul on oluline, et ko\u0303ik protsessi kaasatud pooled oleks piltlikult o\u0308eldes u\u0308hel lehel \u2013 ko\u0303ik saavad ta\u0308pselt aru, keda otsitakse, nii otsustavad juhid, va\u0308rbav juht, kandidaadid kui ka otsijad. \u201eOluline on protsessi selgus,\u201d ra\u0308a\u0308gib Pa\u0308llo. \u201eKandidaat peab aru saama, kuhu ta tuleb. U\u0308ks kandidaat u\u0308tles hiljuti, et tihti saad alles siis aru, kui la\u0308hed intervjuule, et mida u\u0308ks vo\u0303i teine asi kuulutuses tegelikult ta\u0308hendas.\u201d"}, {"text_idx": "#000023", "text": "Pa\u0308llo ra\u0308a\u0308gib, et ta\u0308htis on otsingus va\u0308lja tuua positsiooni ja ettevo\u0303tte atraktiivsed kohad ning seda mu\u0308u\u0308a. \u201eOn ta\u0308htis, et to\u0308o\u0308vestlus ei ja\u0308taks muljet u\u0308lekuulamisest,\u201d ra\u0308a\u0308gib Pa\u0308llo. \u201eTeisest ku\u0308ljest on oluline ka ausus ja avatus, et sa u\u0308le ei mu\u0308u\u0308 \u2013 teed va\u0308ga atraktiivse pakkumise, kuid to\u0308o\u0308le tulles selgub, et ametis on mingid piirangud vo\u0303i laialijooksev tiim vms. Avatus ja selge pildi loomine on u\u0308ks kriitilisemaid kohti.\u201d"}, {"text_idx": "#000027", "text": "\u201eVa\u0308heste va\u0308rbamiskogemustega juht vo\u0303ib alateadlikult valida to\u0308o\u0308le endale sobiva, mugava inimese \u2013 a\u0308a\u0308rmuslik na\u0308ide oleks, et kandidaat ma\u0308ngib ka golfi, see u\u0308tleb midagi ta kohta ja siis ta juba sobibki,\u201d selgitab Pa\u0308llo. \u201eTeaduslikult on to\u0303estatud, et inimene otsustab suures osas emotsionaalselt. Samuti la\u0308heb intervjuu ajal enamasti juhi peas esimese viie minuti jooksul otsus 90% u\u0308hes vo\u0303i teises suunas lukku ja siis otsitakse endale kinnitusi, toetust sellele otsusele.\u201d Seeto\u0303ttu on Pa\u0308llo so\u0303nul oluline aidata ettevo\u0303tetel na\u0308ha, et tegelikkuses ei pruugi emotsionaalse valiku puhul olla tegu o\u0303ige inimtu\u0308u\u0308biga. \u201eSellele kohale on vaja hoopis teistsugust inimest \u2013 na\u0308iteks kinnist, vaikset inimest, kes u\u0308ksi Excelis nokitseb.\u201d"}, {"text_idx": "#000029", "text": "\u201eArvatakse, et kui valik ei taha o\u0303nnestuda, siis ei olnud valikus piisavalt head inimest. See ei ole o\u0303ige. Sobivus tekib dialoogis ja koosto\u0308o\u0308s ning seda peab tegema see, kes otsib tippjuhti,\u201d ra\u0308a\u0308gib Eela Velstro\u0308m."}, {"text_idx": "#000030", "text": "\u201eTa\u0308nane to\u0308o\u0308turg on tihti to\u0308o\u0308vo\u0303tja poolt juhitud,\u201d u\u0308tleb Terje Pa\u0308llo. \u201eIsegi tippjuhti vo\u0303i va\u0308ga ko\u0303rgepalgalist spetsialisti ei vali ta\u0308napa\u0308eval to\u0308o\u0308andja,\u201d lisab Eela Velstro\u0308m. \u201eValib kandidaat, keda tahavad va\u0308ga paljud to\u0308o\u0308andjad.\u201d"}, {"text_idx": "#000032", "text": "Kas to\u0308o\u0308turugu valitseb kandidaat vo\u0303i to\u0308o\u0308andja?"}, {"text_idx": "#000035", "text": "Milline roll on valituks mitteosutunud kandidaatidel?"}]